text: Matchbold til Sønderjyske
  15 marts 2014 kl. 06.27
  De forsvarende danske mestre fra Sønderjyske sikrede sig matchbold, da holdet hentede en smal 2-1 sejr i det fjerde kvartfinaleopgør i Esbjerg.
  Sønderjyske havde omkring 400 fans på plads blandt de i alt 1.564 tilskuere, og de var vidne til et hjemmehold, der presse hårdt fra start.
  Cory Quirk blev udvist efter tre minutter og Alfie Michauds i Sønderjyske mål sat under beskydning. Men Alfie Michaud spillede en kamp, og Esbjerg formåede dog ikke at udnytte situationen.
  I anden periode vendte kampen og Sønderjyske fik igen det forventede spilovertag, og i periodens sidste minut kunne canadiske Jason Walters med hjælp fra Mustukovs skøjte lægge pucken ind ved stolpen til Sønderjyske-føring.
  Henrik Nielsen øgede føringen tidligt i tredje periode, og selvom Esbjerg pressede på for udligning, kom sejren aldrig for alvor i fare. Tyler Ellingtons fik dog pyntet på resultatet med en reducering 10 sekunder før tid.
  Med sejren fører Sønderjyske kvartfinaleserien 3-1 og dermed kan holdet søndag sikre sig pladsen i semifinalen hjemme i Vojens, hvor der er kampstart kl. 16.00.
  Kampen i tal:
  Esbjerg- SønderjyskE 1-2 (0-0, 0-1, 1-1)
  38:43 0-1 Jason Walters (Asselin, Lykkeskov)
  43:16 0-2 Henrik Nielsen (Førster, Overmark)
  59:50 1-2 Taylor Ellington (Wong, Lenes)
  Udv.: EE 3x2, SE 4x2
  Dommere: Jan Andersen & Søren Reis
  Tilskuere: 1.564
  Skud: 22-32 (11-8, 3-12, 8-12)
  SønderjyskE fører 3-1 i kampe
  
  Fra Twitter:
  Det blev desværre et 2-1 nederlag mod de forsvarende mestre fra Vojens.Esbjerg Energy pressede Sønderjyske hårdt... http://t.co/sMVkCMWBgR
  
  